黃養蒙

黃養蒙（），字存一，號小竹，一作肖竹，福建泉州府南安縣（今南安市）人，軍籍，明朝政治人物。同進士出身。

 生平 
嘉靖十三年（1534年）甲午科福建鄉試第八十名舉人。嘉靖二十年（1541年）中式辛丑科會試第二名，登第三甲第一百三十五名進士。初授浙江遂昌縣知縣。二十六年擢吏部稽勳司主事，徧歷諸司。累轉至考功郎中。三十二年四月遷南京太常寺少卿，晉南京光祿寺卿。丁父憂歸，三十九年十月復除原职，四十年閏五月晉南京戶部右侍郎。踰二載，四十二年六月調戶部右侍郎《南安县志》之人物志：黃養蒙，字存一，號小竹，一作肖竹，邑西豐祿人，僉事澄子，儀觀甚偉。為諸生時，徐文貞階以延平節推來泉，一見器賞。嘉靖甲午舉人，辛醜魁禮部第二人，成進士。泉士取高第者自養蒙始。授遂昌令，寬厚誠慤，均繇役，計產多寡配差重輕，役書成於手中，胥吏無所為奸，民大稱便。部使者頒行屬邑，著為令。首興學校，見學前湫隘，鑿隙地為外泮，浚官溝以通活水。諸生廩膳給之以時。徵役每厚恤之，獎勤警惰，“棫樸”興起，視百姓如子。訟者諭之以理，兩造輸服，未嘗輕用敲撲。公事下鄉，優禮耆老，使訓飭子弟，變化風俗。每停車不忍去，雖造次，毋疾言遽色，人擬其量似劉寬。在任六載，一塵不染。嘗與諸生講藝檳榔山，邑人因名曰“黃山”。擢吏部稽勳司主事，歷考功郎。計吏之歲，日夕居曹中，杜私謁，秉公持正。當調選郎，力求外徙。遷南太常少卿，轉光祿卿。奔父喪，家居久之。起舊官，遷南戶部侍郎，言官論其太驟，而朝旨被留，轉北戶部，屢請乞休。徐階方執政，輓之不止，競引疾歸。邑故无城，嘉靖戊午，倭寇大掠毀廬捨。令長夏汝礪主議建城，繼令甘宮議浚萬石陂，養蒙皆力贊之，利及萬世。養蒙器度過人，處高能降，歷官有聲。卒之日，泉士大夫稱其純厚，追古人風，簡重得大臣體，崇祀郡鄉賢。《國朝獻徵錄·卷三十·戶部右侍郎黃公養蒙傳略》：黃養蒙，字存一，福建南安人。少而警敏，凡書史入目輒不忘。撰者一脫手輒不易。嘉靖辛丑舉禮部第二人，賜進士，授浙遂昌劇邑。前令?豪猾所誣抵公廉其非辜白出之?民均徭役，民大稱便。政暇則延諸生講論道秇孳孳無少勌。擢吏部稽勳主事，徧歷諸司。累轉至考功郎中。計吏之歲，公日夕居曹中一切杜私謁所旌別去存悉協輿論。事竣，遷南京太常寺少卿，晉光祿卿。四十年，晉南京戶部右侍郎。踰二載，調戶部。公端愨重厚，雝容有雅度。南安故無城，戊午邑燬於寇，公力贊夏尹汝礪築城之議。已而寇復至，邑賴以完。甘尹宮議濬萬石陂公復慫慂之二事?邑百世利皆成於公。里人德公深，相率肖其像祀之。公歿，遂昌亦祀公名宦祠。。

 家族 
曾祖黃彝；祖父黃德平，贈刑部員外郎；父黃澄，字廷肅，號竹溪，廣東按察司僉事。母李氏（贈孺人）。严侍下。

参考文献
徐階《明故廣東按察司佥事进阶奉政大夫竹溪先生黄公墓志铭》

Category:嘉靖十三年甲午科福建鄉試舉人
Category:明朝遂昌縣知縣
Category:明朝吏部主事
Category:明朝吏部郎中
Category:南京太常寺少卿
Category:南京戶部侍郎
Category:南安人
Y
Category:南京光禄寺卿
Category:明朝戶部右侍郎